Document ID: 32009R0163

32009R0163
L 055/17
SLUŽBENI LIST EUROPSKE UNIJE
26.02.2009.
UREDBA KOMISIJE (EZ) br. 163/2009
od 26. veljače 2009.
o izmjeni Priloga IV. Uredbi (EZ) 999/2001 Europskog parlamenta i Vijeća o utvrđivanju pravila za sprečavanje pojave, kontrolu i iskorjenjivanje određenih transmisivnih spongiformnih encefalopatija
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 999/2001 Europskog parlamenta i Vijeća od 22. svibnja 2001. o utvrđivanju pravila za sprečavanje pojave, kontrolu i iskorjenjivanje određenih transmisivnih spongiformnih encefalopatija (1), a posebno prvi stavak njezinog članka 23.,
budući da:
(1)
Uredbom (EZ) 999/2001 utvrđena su pravila za sprečavanje pojave, kontrolu i iskorjenjivanje transmisivnih spongiformnih encefalopatija, (TSE), u životinja. Ona se primjenjuje na proizvodnju i stavljanje na tržište živih životinja i proizvoda životinjskog podrijetla i u pojedinim posebnim slučajevima na njihov izvoz.
(2)
Člankom 7. stavcima 1. i 2. Uredbe (EZ) br. 999/2001 zabranjuje se hranidba preživača i drugih životinja životinjskim bjelančevinama. U Prilogu IV. navedena su odstupanja od te zabrane.
(3)
Direktivom Komisije 2003/126/EZ od 23. prosinca 2003. o analitičkoj metodi za određivanje sastojaka životinjskog podrijetla za službenu kontrolu hrane za životinje (2), predviđeno je da se službene analize hrane za životinje u vezi sa službenim kontroliranjem prisutnosti, identifikacije i/ili procjene količina sastojaka životinjskog podrijetla u hrani za životinje trebaju provoditi u skladu s tom Direktivom.
(4)
U tu svrhu Referentni laboratorij Zajednice za otkrivanje životinjskih bjelančevina u hrani za životinje, (CRA-W), proveo je testiranje sposobnosti laboratorija kao dio svoga godišnjeg radnog programa, koje je pokazalo dobru osposobljenost laboratorija za otkrivanje malih količina sastojaka životinjskog podrijetla u hrani za životinje uz primjenu analitičkih metoda opisanih u Direktivi 2003/126/EZ.
(5)
To poboljšanje rada laboratorija rezultiralo je otkrivanjem slučajne prisutnosti ostifikata, posebno u gomoljastim i korjenastim usjevima. Prema Uredbi (EZ) br. 882/2004 Europskog parlamenta i Vijeća od 29. travnja 2004. o službenom nadzoru koji se provodi zbog provjere pridržavanja propisa o hrani i hrani za životinje te pravila o zdravlju i dobrobiti životinja (3), moraju se poduzeti primjerene mjere u slučaju neusklađenosti koje mogu uključivati i uništenje pošiljke.
(6)
U točki A (d) dijela II. Priloga IV. Uredbi (EZ) br. 999/2001 utvrđeno je odstupanje od zabrane utvrđene u članku 7. stavcima 1. i 2. te Uredbe, tako da države članice mogu dopustiti hranidbu domaćih životinja gomoljastim i korjenastim usjevima i hranom za životinje koja sadrži takve proizvode nakon otkrivanja ostifikata, samo nakon povoljne procjene rizika.
(7)
Pokazalo se da se ne može izbjeći onečišćenje okoliša za vrijeme žetve prehrambenih sirovina biljnog podrijetla, primjerice ostifikatima. Prema tome, odstupanje utvrđeno u točki A (d) dijela II. Priloga IV. Uredbi (EZ) 999/2001 u vezi s gomoljastim i korjenastim usjevima, potrebno je proširiti kako bi se obuhvatila sva hrana za životinje biljnog podrijetla pod određenim uvjetima.
(8)
Uredbu (EZ) br. 999/2001 treba stoga na odgovarajući način izmijeniti.
(9)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
U dijelu II. Priloga IV. Uredbi (EZ) br. 999/2001 točka A (d) zamjenjuje se sljedećim:
„(d)
hranidba domaćih životinja krmivima biljnog podrijetla i hranom za životinje koja sadrži takve proizvode nakon otkrivanja neznatnih količina ostifikata, države članice mogu dopustiti nakon povoljne procjene rizika. Kod procjene rizika treba uzeti u obzir barem količinu i mogući izvor onečišćenja i krajnje odredište pošiljke”.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. veljače 2009.

Labels: 0
17
15
6